দেলদুয়ার উপজেলা কৃষি অফিসার শাহ আলম জানান, হাইব্রিড ধানের অরিজিন তিন বছরের বেশি স্থায়ী হয় না। বিপরীতে দেশীয় জাতের অরিজিন চিরায়ত। তিনি প্রশ্ন তোলেন, ধানের ভেতরে ভিটামিন এ ঢুকানোর দরকার কেন! আমাদের চারপাশে এত ভিটামিন-এ সমৃদ্ধ শাকসবজি থাকার পর ধানের ভেতরে ভিটামিন এ ঢুকানোর পাগলামি ছাড়তে হবে। কৃষি ব্যবস্থাকে টেকসই করতে হলে স্থানীয় জাতের বীজ চাষ করতে হবে। বিজ্ঞানী ড. রহিমা  বলেন, স্থানীয় জাতের ধানের সাথে আমাদের কৃষি সংস্কৃতি একাট্টা সম্পর্কিত। আর এ দেশের নারীরা স্থানীয় জাতের ধানের বীজ সংরক্ষণ করে আসছে বছরে পর বছর ধরে। অথচ হাইব্রিড চাষ করতে গিয়ে সমাজে নারীদের এ ভূমিকাকেও আমরা অবজ্ঞা করছি।